### | | | | --- | --- | | | | | --- | | **Teknik- og Miljøudvalget** 13. august 2020 Sagsnr. 710-2020-11 Dok.nr. 710-2020-207743 Sagsbehandler DPSVE | | 132.                Budget 2021-24 - Fagudvalgenes drøftelse af forslag til budgettet - Åbent

###

|  |  |
| --- | --- |
| Tidl. politisk behandling | TM-U, 11.06.20, pkt. 121 |
| Forventet sagsgang | TM-U |
| Lovgrundlag |  |

**SAGENS INDHOLD**

Fagudvalgene og Økonomiudvalget
skal i denne sag drøfte de reduktions-, udvidelses- og anlægsforslag, der er
fremsendt til Byrådet forud for budgetseminarerne 20. og 24. august 2020.

Byrådet godkendte 28. januar 2020
processen for budget 2021-24.

I den forbindelse blev det
besluttet, at administrationen skulle udarbejde forslag til reduktioner på 1
procent af serviceudgifterne svarende til ca. 20 mio. kr. samt forslag til
udvidelser på 0,5 % svarende til ca. 10 mio. kr. Herudover skal
administrationen udarbejde forslag til anlægsprojekter.

I henhold til processen blev
foreninger, institutionsbestyrelser, samarbejdsudvalg mv. i april 2020 inviteret
til at komme med forslag til budgettet.

På de politiske udvalgsmøder i
juni 2020 blev fagudvalgene præsenteret for oversigter over administrationens
foreløbige forslag til reduktioner, udvidelser og anlæg inden for de respektive
udvalgs områder. Herudover drøftede fagudvalgene de eksterne forslag fra
foreninger, institutionsbestyrelser mv.

Det samlede budgetmateriale er
sendt særskilt til Byrådet 31. juli 2020. I forlængelse heraf er
administrationens forslag til reduktioner, udvidelser og anlægsprojekter
offentliggjort på kommunens hjemmeside [www.favrskov.dk](http://www.favrskov.dk).

De politiske partier har mulighed
for at stille forslag, som ønskes drøftet på budgetseminarerne, senest 12.
august 2020.

**VURDERING**

Administrationens forslag til
reduktioner og udvidelser er fordelt mellem fagudvalgene i forhold til
udvalgenes andel af serviceudgifterne.

Administrationens forslag til
anlægsprojekter er udarbejdet med baggrund i en vurdering af de aktuelle og
fremadrettede behov for nybygning, ombygning, vedligehold og renovering af
kommunale bygninger og faciliteter.

**ØKONOMI**

De økonomiske konsekvenser
fremgår af de enkelte forslag til reduktioner, udvidelser og anlæg. De samlede
økonomiske konsekvenser for Budget 2021-24 vil fremgå af den budgetaftale, som
Byrådet skal tage endelig stilling til 6. oktober 2020.

**INDDRAGELSE**

Foreninger,
institutionsbestyrelser, samarbejdsudvalg mv. har haft mulighed for at stille
forslag til budgettet indtil 23. april 2020.

Efter Byrådets budgetforhandlinger
vil kommunens ledere og medarbejderrepræsentanter blive orienteret om status på
budgetarbejdet. Byrådets budgetforslag sendes efterfølgende i høring, og der
afholdes i høringsperioden et borgermøde om budgettet 9. september 2020 i
Hammel.

**INDSTILLING**

Direktøren
for Teknik og Miljø indstiller til Teknik- og Miljøudvalget:

1.    At
forslagene til reduktioner, udvidelser og anlæg inden for Teknik- og
Miljøudvalgets område drøftes.

**BESLUTNING**